
Smije li musliman uzimati kamatu od nevjernika koji se bore protiv islama da bi ih oslabio na taj način?


* 
* 
* 
* 
* 
* 
* 

 
Smije li musliman uzimati kamatu od nevjernika koji se bore protiv islama da bi ih oslabio na taj način?

Uzimanje i davanje kamate generalno je zabranjeno jasnim kur’anskim i hadiskim tekstovima i konsenzusom islamskih učenjaka. Kada je riječ o uzimanju kamate, nema razlike između muslimana i nemuslimana, bilo da se bori protiv islama ili je u primirju s muslimanima, jer ovi argumenti nisu napravili razliku između tih kategorija ljudi, i to je stav većine islamskih učenjaka, za razliku od nekih pravnika koji su dopustili uzimanje kamate u nevjerničkoj zemlji koja se bori protiv muslimana. (Vidjeti: *El-Umm,* 9/507, *El-Mebsut,* 14/56, *El-Muhalla,* 8/514, *El-Mugni,* 4/176, *Šerhu Fethil-Kadir,* 7/38, *El-Medžmu,* 9/375-376, *El-Binajetu šerhul-hidaja,* 8/299-300, *El-Insaf,* 5/52-53, *Es-Sejlul-džerrar,* 3/154.)


Najjači dokaz učenjaka koji dopuštaju uzimanje kamate u ovom slučaju jeste ***[hadis](https://pitajucene.com/search/Hadis/questions/ "Pretraži pitanja o hadisima")*** koji se pripisuje Poslaniku, ﷺ, a u kojem stoji sljedeće: *“Nema kamate u neprijateljskoj zemlji između muslimana i nevjernika koji se bori protiv islama.”* (Ovaj hadis nema nikakve osnove niti je uopće zabilježen u hadiskim zbirkama. Vidjeti: *El-Umm,* 9/507, *El-Medžmu,* 9/376, *Nasbur-raja,* 4/44, *Ed-Diraja,* 2/158, i *El-Hidaja*, 8/299.) Štaviše, iz tih riječi koje se pripisuju Poslaniku, ﷺ, može se razumjeti zabrana kamate, a ne negacija njenog postojanja. (Vidjeti: *El-Medžmu,* 9/376.) O


vi se učenjaci povode i za nekim logičkim argumentima koji se ne mogu i ne smiju pretpostaviti jasnim ajetima i hadisima koji zabranjuju kamatno poslovanje, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


